stanford-oval/wikipedia huggingface dataset:
משטרת עיראק

| --- | --- |

 מידע כללי
 מדינה:  עיראק 
 תחום שיפוט:  עיראק עיראק
 סוכנות אם:  משרד הפנים
 תאריך הקמה:  9 בינואר 1922 (המשטרה ההיסטורית) 2003 (במתכונתה הנוכחית)
 
משטרת עיראק (בערבית: الشرطة الاتحادية) הוא ארגון אכיפת חוק לאומי עיראקי שהוקם ב-15 באוגוסט 2004 תחת השם המשטרה המיוחדת. הארגון הוקם על מנת לתת מענה מהיר לכל התנגדות עממית ומהומות המוניות, שמחייבים בשימוש בכוחות מתוגברים, אולם מבלי לערב את הצבא. הארגון הוא ארגון אכיפת חוק שמטרתו לייעל את שיתופי הפעולה בין הצבא למשטרה ומתערב במבצעי לוחמה בטרור בעת שהמשטרה העיראקית אינה מצליחה בכך. הארגון כפוף למשרד הפנים העיראקי תחת פיקוד המשטרה הפדרלית של משרד הפנים.
היסטוריה

למשטרת עיראק הנוכחית יש קשרים עם שירות המשטרה העיראקי שלפני המלחמה והיה קיים מאז ינואר 1922 ושימש את משטר הבעת' ככלי דיכוי. שירות המשטרה תחת משטר סדאם חוסיין היה מקצועי ולכן, כוחותיו נותרו מגובשים ושימשו מכשיר שימושי גם לאחר הפלישה האמריקאית לעיראק. עם ארגונה מחדש, לאחר סיום המלחמה, המשטרה נועדה להוות בסיס למשטרה של עיראק החדשה, אולם ההתקוממות האזרחית גרמה לנטישת פרויקט זה והמשטרה הצבאית ערכה אימוני חירום ונטלה את מרבית סמכויות המשטרה האזרחית המפורקת. בעוד בדרום המדינה החלו הכוחות הבריטיים להקים כוחות משטרה מקומיים בתיאום עם מנהיגים דתיים שיעים.
בצפון עיראק, כוחות הביטחון הכורדים לא חוו שום הפרעה ובמוסול נשכרו אלף שוטרים לשעבר על ידי האלוף דייוויד פטראוס על מנת לשמור על הסדר הציבורי באזור. רשות הקואליציה עבדה עם משרד הפנים העיראקי במטרה לטהר את הארגון מאנשי הבעת' (7,000 שוטרים פוטרו על ידי ברנרד קריק רק בבגדד) כדי להקים כוחות משטרה חדשים. בארבעת החודשים הראשונים הושק קורס ההכשרה הראשון והוכשרו למעלה מ-4,000 קצינים. בשנת 2003 גיוס המועמדים היה בעיקר חיילים ושוטרים לשעבר ששירתו תחת שלטון הבעת'. בסוף 2003 מצבת כוח האדם של משטרת עיראק עמדה על 50,000 שוטרים.
מבנה

המשטרה. הכוח הקבוע שהוטל עליו לבצע סיורים ביטחוניים בכל ערי עיראק, להגיב לתקריות ולהתמודד עם כל פרצות האבטחה בתוך הערים.
המשטרה הפדרלית. ארגון צבאי-למחצה שמטרתו לגשר על הפער בין המשטרה לצבא. מגיבה לתקריות החורגות מיכולות המשטרה, אך הן אינן רציניות מספיק כדי להעסיק את הצבא העיראקי בתקריות מקומיות. המשטרה הפדרלית הוקמה מתוך המשטרה המיוחדת ב-15 באוגוסט 2004 כדי לספק יכולת לתגובה מהירה לאומית למרידות, מרי אזרחי רחב היקף ומהומות. השם שונה למשטרה הלאומית העיראקית ב-30 במרץ 2006. ב-1 באוגוסט 2009 חזר לשם "המשטרה הפדרלית".
כוחות תמיכה. מורכבים משאר הארגונים התומכים ובראשם שירות ביטחון הגבולות, האחראי לאבטחת הגבול העיראקי.
שירות בתי הסוהר העיראקי. האחראי על הסדר בבתי הכלא.
הכוח להגנת המתקנים. אחראי להגנה על מבנים בבעלות ממשלת עיראק.
יחידת התגובה המהירה. אחד מיחידות העלית העיראקיים במשרד הפנים.
מנהל המשטרה להגנת העתיקות והמורשת. אחת המחלקות של משרד הפנים וסוכנויותיו המתמחות בפיקוח על הגנה על מוזיאונים ואתרי ארכאולוגיה ומורשת, צמצום הגניבה וההברחות של עתיקות והסגרת עבריינים לרשות השופטת, הבטחת הגנה על משימות חפירה מקומיות ובינלאומיות.
מנהל לוחמה בטרור ופשע מאורגן. חוקר ומזהה פשעים מאורגנים ונלחם במחבלים, עוצר עבריינים ואוסף נגדם ראיות על מנת להפנותם לבתי המשפט המוסמכים.
המנהל להגנה על משפחה וילדים. נועד לאכוף חוקי זכויות המשפחה, בעיקר נשים וילדים, שהובטחו על ידי החוקה העיראקית 2005 בסעיפים (15,14, 30,29).
המנהל לחומרי נפץ. עוסק בהתמודדות עם חומרי נפץ, סילוקם וניטרולם.
יחידת מהומות. יחידת המשטרה האזרחית או הצבאית, שתפקידה לדכא מהומות.
שריונית

שריונית Sd.Kfz. 234 הגרמנית ממלחמת העולם השנייה
שריוניות T17E1 Staghound של יחידת סיור (גדוד סיור) 135 במפגן יום העצמאות ברמלה, 1954
שריונית היא רכב קרבי משוריין המונע על גלגלים עטויי צמיגים (ולא על זחלים) ומוגן בדרך כלל בשריון קל וחמוש בכלי נשק קלים, כגון מקלעים, או בתותח בקוטר קטן. לרוב, מדובר בכלי רכב המיועד לסיור וקשר ואינו מיועד לקרבות גדולים.
שריוניות הופיעו בסוף המאה ה-19, אך הפכו לנפוצות רק בתחילת מלחמת העולם הראשונה. השריוניות היו נפוצות עד אחרי מלחמת העולם השנייה, ובהדרגה הוחלפו בנגמ"שים כבדים יותר, חלקם זחליים וחלקם אופניים (כלומר: נעים על גלגלים עטויי צמיגים).
בארץ ישראל, חיילי המנדט הבריטי הפעילו שריוניות, ומאוחר יותר, במלחמת העצמאות, הן צה"ל והן הכוחות הערביים הפעילו שריוניות. השריוניות הופעלו כתחליף לטנקים תקניים, מאחר שהיישוב העברי לא היה מצויד בטנקים ערב פרוץ המלחמה. אחרי מלחמת העצמאות, כאשר צה"ל רכש כמות מספקת של טנקים דוגמת ה-M4 שרמן, הוצאו השריוניות משירות.
בגדוד סיור 135 שפעל תחת מפקדת גייסות השריון, בשנות ה-50 של המאה ה-20, השתמשו בשריוניות מדגם סטאגהאונד T17E1 (אנ').
ב-1966 הקים צה"ל מחדש כוח שריוניות, סיירת דוכיפת, במסגרת חטיבת הצנחנים. זו הפעילה שריוניות מדגם פאנהארד AML במשך מספר שנים, ולקחה חלק משמעותי בקרבות של פיקוד המרכז במלחמת ששת הימים, במבצע תופת ועוד.
ראו גם

שריונית וייט
שריונית סיור M3
משוריין פרפר
אן דן דינו

"אן דן דינו" הוא משחק ספירה, המשמש (בעיקר) ילדים כדי לקבל החלטות. זהו שיר משחק, בעל מספר הברות גדול. בכל הברה מצביע הילד המבצע את השיר על אחת מהאפשרויות העומדות בפניו, לפי סדר קבוע. מכיוון שרוב הילדים אינם סופרים את מספר ההברות בשיר, וייתכן שאינם יודעים לחשב שארית, הילדים מתייחסים לתוצאת השיר כאל מעין הגרלה אקראית, אף כי יש מהם שיעמדו על שארית השיר בחלוקה בשתיים בטרם יחדלו להשתמש בו לביצוע הגרלות, ויעברו לכלים אקראיים יותר כגון אבן נייר ומספריים.
לעיתים הופך משחק העזר למשחק בפני עצמו, כאשר הילדים חוקרים את אקראיות תוצאת משחק הספירה. משחק ספירה המתאים לכך במיוחד הוא המשחק קווה קווה דה לה אומה.
המילים

מקור המלים עתיק ממה שניתן לחשוב כשמדובר במשחק ילדים. אן דן דינו הוא שיבוש של הביטוי היווני העתיק (ἓν διὰ δυοῖν, (hèn dià duoîn, שפירושו: אחד מתוך שניים. וייתכן שבמקור שימש למשחק אצבעות בנוסח "זוג או פרט" לבחור אדם אחד מתוך שניים. אותו ביטוי בצורתו הלטינית "hendiaduos" התגלגל באנגלית כיום למילה Hendiadys המציינת שני ביטויים רצופים שונים האומרים דבר אחד.
לדוברי העברית הגיעו מילות השיר כנראה ממזרח אירופה, שם קיימות גרסאות דומות לגרסאות העבריות. בסרבו-קרואטית ישנה גרסה הדומה מאוד לגרסה הישראלית:
ביידיש נמצאת גם הגרסה הבאה:
המילים > מילים בעברית

יש המאריכים את השיר במילים כגון:
או בגרסאות שונות למיניהן:
"בום בום בום
תפוח האדום
מי יצא ראשון?
1, 2, 3..."
"בום בום בום
פתח את האלבום
שם תראה אותי
ביום הולדתי"
"בום בום בום
פתח את האלבום
שם תראה אותי
ותיקח אותי"
"בום בום בום
פתח את האלבום
שם תראה אותי
ביום הולדתי
אותי אותי אותי
עם אחותי
המלך אמר לספור עד עשר
סבא לא הסכים אז ספרנו עד 20
1...2...3..."
"בום בום בום
פתח את האלבום
שם תראה אותי
ביום הולדתי
תי תי תי
אחותי
המלך אמר
לספור עד עשר
1, 2, 3,..."
"בום בום בום
תפוח האדום
שנפל מראש העץ
הוא נפל ו-
הת-פו-צץ"
ועוד כמות נכבדת של גרסאות.
בגרסאות המסתיימות במילה "עשר", יש המוסיפים "גזר" בסיום, כשהמילה נחשבת כהברה אחת לצורכי ספירה. ייתכן שהמקור לכך היה בניסיון להטות את תוצאות ההגרלה והוא השתרש כחלק מהשיר. לפעמים יש הוספה של המילים: "א-לי-עזר ש-נ-פל ל-תוך ה-ג-זר" או "א-לי-עזר ש-מ-שך ב-ג-זר" או "א-לי-עזר ו-ה-ג-זר".
השיר "אן דן דינו"

בשנת 1971 זכה שירם של דודו ברק ושייקה פייקוב "למה ככה" במקום הראשון בפסטיבל שירי הילדים הראשון.
שנה לאחר מכן שלח פייקוב לפסטיבל את שירו "אן דן דינו". הפזמון היה המשפט הידוע "אן דן דינו, סוף על הקטינו סוף על הקטי קטו אליק בליק בום." ואילו את הבתים החדשים הוא כתב בעצמו. את השיר ביצעה כלת פרס ישראל יפה ירקוני שהוסיפה עוד שתי מילים משלה "עוד פעם" בסיום הפזמון שחזר שוב ושוב מה שעזר להצלחתו של השיר שהגיע בפעם השנייה ברציפות מבחינתו של פייקוב עד למקום הראשון בתחרות והפך לקלאסיקה בפני עצמה.
ראו גם

משחקי ידיים
קווה קווה דה לה אומה
משלוש יוצא אחד
לקריאה נוספת

לאה נאור, "אנדנדינו או: מעשה שמתחיל באליק בליק בום ונגמר בירח" (1983), הוצאת יבנה. יצא גם תקליט בהשתתפות חוה אלברשטיין, אמנון מסקין ומקהלת ילדים.
הערות שוליים

↑  Brojalice za decu. Šta su to brojalice? - Duhoviti, ‏2015-01-08 (ב־)
↑  שׁ. בּאסטאמסקי, בּיים קוואל, וילנה 1923, ע' 32
↑  אנדנדינו. (ביצוע מוקלט) – מילים וביצועים | פייקוב, שייקה, 1937 – מלחין מחבר | מוזיקה | הספרייה הלאומית, באתר www.nli.org.il
רק אתמול נולדה (סרט, 1993)

| --- | --- |

 מבוסס על:  רק אתמול נולדה (סרט, 1950) 
 בימוי:  לואיס מנדוקי
 הופק בידי:  סטרטון ליאופולד 
 תסריט:  גרסון קאנין (המחזה המקורי)  דאגלס מקגראת'
 עריכה:  לסלי ווקר 
 שחקנים ראשיים:  מלאני גריפית' נורה דאן טד ריימי פרדה פו שן מייקל אנסיין אדוארד הרמן מקס פרליך פרד תומפסון ג'ון גודמן דון ג'ונסון בפסקה זו רשומה אחת נוספת שטרם תורגמה 
 מוזיקה:  ג'ורג' פנטון
 צילום:  לאיוש קולטאי 
 מדינה:  ארצות הברית 
 חברת הפקה:  Hollywood Pictures 
 חברה מפיצה:  אולפני וולט דיסני, נטפליקס 
 שיטת הפצה:  וידאו על פי דרישה 
 הקרנת בכורה:  1993
 משך הקרנה:  100 דקות
 שפת הסרט:  אנגלית.
 סוגה:  קומדיה רומנטית, דרמה קומית, סרט דרמה 
 מקום התרחשות:  וושינגטון די. סי. 
 תקציב:  14 מיליון דולר
 הכנסות באתר מוג'ו:   bornyesterday
 דף הסרט ב־IMDb
 
רק אתמול נולדה (באנגלית: Born Yesterday) הוא סרט קולנוע משנת 1993, חידוש לסרט בעל אותו השם משנת 1950, המבוסס על המחזה "רק אתמול נולדה".
עלילת הסרט

הארי ברוק הוא מיליונר אשר מגיע לוושינגטון יחד עם חברתו בילי. בילי לא מכירה את השיח הפוליטי הנהוג בוושינגטון, ומוצאת את עצמה מובכת מספר פעמים. הארי נבוך מהתנהגותה, אבל אינו רוצה להפרד ממנה. הארי החתים את בילי על מסמכים המעניקים לה שליטה בעסקיו, ללא ידיעתה. כך הוא בעצם מגן על עסקיו מפני חובות שיצבור. הוא טוען כי אינו רוצה לשלוח את בילי חזרה אף על פי שכל החברות שלו על שמה, אבל בסופו של דבר מודה שהוא פשוט זקוק לה לצדו.
הארי שוכר את שירותיו של עיתונאי בשם פול ורול תמורת 500 דולר ליום על מנת שישמש לה כמורה וכמנטור. הוא מקווה שאחרי כמה שעורים היא תוכל לשוחח עם אנשים מבלי להתבלבל. פול מלמד את בילי כיצד ללמוד ואיך לחוות תרבות. הם קוראים יחד את "דמוקרטיה באמריקה". בנוסף מלמד אותה פול שאנשים לא יותר חכמים ממנה אלא יודעים להסתיר את בורותם. בין פול ובילי נוצר קשר רומנטי, אך הם לא מממשים אותו.
הארי שעוקב מהצד בתוצאות החינוך של פול בהתחלה מתפלא ושמח. בהמשך הוא מתחיל לחשוש שבילי מתחילה להבין יותר משחשב שתבין. רגע השיא של תהליך זה מגיע כאשר באירוע חברתי מתברר שהיא בקיאה בחוקת ארצות הברית יותר מהסנאטורים שנמצאים באירוע. היא מסבירה שהיא למדה את סדר התיקונים לחוקה בעל פה בעזרת שיר (בדומה לחד גדיא, כל בית בשיר כולל את כל הבתים הקודמים). בעקבות כך הארי מתחיל להרגיש נבוך בנוכחותה.
במקביל ללימודים של בילי מבין פול, עיתונאי במקצועו, שהארי מעורב בעסקים לא כשרים בקשרי הון שלטון. בין היתר הוא מגלה שהארי משוחח עם שישה סנאטורים. הוא חולק את הפתעתו עם בילי, אך היא לא מבינה מה הבעיה. ככל שהיא לומדת יותר, כך היא מתחילה להבין מדוע פול הופתע כל כך. בילי מחליטה לברר על מה היא חותמת כל פעם שהארי מעביר אליה מסמכים, והארי דורש ממנה לחתום בלי לשאול. היא מסרבת והארי מכה אותה.
בילי חותמת וכשהארי לא מסתכל היא שורפת את המסמכים ועוזבת את הבית. הארי הבין שהוא עשה טעות. הוא חושב שכנראה בילי כועסת עליו כיוון שהרבה זמן הם ביחד והוא לא מציע לה נישואים. כיוון שהוא לא רוצה לאבד אותה הוא מחליט להציע לה להנשא לו. בילי ופול הולכים למשרד של הארי שם הם מגלים את המסמכים עליהם חתמה. במסמכים רשומה בילי כבעלת כל הנכסים של הארי (על מנת להסתיר את קשרי העסקים של הארי) וועותקים ממסמכי השוחד שהארי שילם לסנאטורים. פול בורח מהמשרד עם המסמכים המרשיעים (כדי שהארי לא יתפוס אותו) ובמהלך הבריחה הוא מציע לבילי נישואין. בילי לא בטוחה כיצד לענות. היא אוהבת את פול אבל לא רוצה להרוס את הארי. לאחר שפול עוזב היא פוגשת את הארי שמציע לה נישואין גם הוא והיא מסרבת להצעתו. בילי אומרת להארי שהיא עוזבת אותו ולוקחת איתה את כל הנכסים שרשומים על שמה. היא מציעה לו שבינתיים כדאי שהוא יתחנך כמו שהיא התחנכה והיא מוכנה להחזיר לו את הנכסים "אחד בשנה". הסרט מסתיים כשבילי מקבלת את הצעת הנישואין של פול והם עוזבים יחדיו.
צוות השחקנים

הארי - ג'ון גודמן
בילי - מלאני גריפית'
פול - דון ג'ונסון
ליהוק

את תפקיד בילי ופול שמתאהבים במהלך הסרט גילמו מלאני גריפית' ודון ג'ונסון שהיו זוג נשוי בחיים האמיתיים.
הערות שוליים

↑  דליה שלף, סרטים חדשים / "רק אתמול נולדה", חדשות, 20 במאי 1993
| --- | --- |
בקרת זהויות :  LCCN: no2009021968   WorldCat (עם LCCN): no2009-021968
ז'ואאו גולאר

ז'ואאו בלקיור מרקס גוּלאר (בפורטוגזית: João Belchior Marques Goulart‏;1 במרץ 1918 – 6 בדצמבר 1976), מוכר גם בכינוי "ז'אנְגוֹ", היה נשיא ברזיל בין השנים 1961–1964.
פליפר ולופקה

| --- | --- |

 סוגה:  קומדיה, אנימציה
 יוצרים:  רון אייזק   ליאורה קמנצקי
 בימוי:  יורם גרוס 
 מדבבים:  קית' סקוט (Flipper) Josh Quong Tart Jamie Oxenbould Robyn Moore Jodie Dry Shane Withington Troy Planet 
 מדבבים בעברית:  אסף אבידן, דניאל מגון, זהר סדן, נורית בנאי קורן, אורלי קטן, יורם יוספסברג, גיורא קנת, שמחה ברבירו, עמי מנדלמן, אורנה כץ, עפרון אטקין, ערן בהם, גיל וסרמן, מאי יעקובסון, יהויכין פרידלנדר, דור סרוגו, עלמא היבש, צביקה שוורצברג
 ארץ מקור:  אוסטרליה
 שפות:  אנגלית 
 מספר עונות:  3 (בחו"ל) 1 (בישראל)
 מספר פרקים:  78 (בחו"ל) 26 (בישראל)
 הפקה
 מפיק:  יורם גרוס 
 חברת הפקה:  יורם גרוס אי.אמ.טי.וי
 הפצה:  Sport1 Medien AG 
 מוזיקה:  גאי גרוס 
 אורך פרק:  25 דקות
 שידור
 רשת שידור:  ערוץ 7 (אוסטרליה) 
 רשת שידור בישראל:  ערוץ 1   ערוץ 2 (רשת)   ערוץ ג'וניור
 תקופת שידור מקורית:  1999–2016
 תקופת שידור בישראל:  2005 – 2010
 קישורים חיצוניים
 דף התוכנית ב-IMDb
 
פליפר ולופקה (באנגלית: Flipper and Lopaka) היא סדרת אנימציה אוסטרלית אשר נוצרה על ידי היוצרים של "משטרת האגדות" רון אייזק, ליאורה קמנצקי וחברת יורם גרוס אי.אמ.טי.וי.
העונה הראשונה של הסדרה דובבה גם לעברית. העונה השנייה והעונה השלישית לא דובבו לעברית.
עלילה > עונה 1

הסדרה מתמקדת בלופקה ופליפר, הם נלחמים בכוחות הרשע של דקסטר שרוצה לשלוט בקווטסו. לופקה חי בהוואי, באי לוקה. הוא אוהב את נולה ומתמודד עם בולו, (בנם של צ'יף קאפונה וביאה) ועם אביו בומאנה (שלא מאמין בפליפר). פליפר צריך להתמודד מול דקסטר סרג' והכרישים. בסוף העונה מתגלה שדקסטר גירש את הוריו של פליפר מהאי. בהמשך, הוריו של פליפר חזרו וגירשו את דקסטר מהמלכות והוא יצא לגלות. פליפר נהיה לנסיך ואביו של לופקה, בומאנה, סוף סוף מאמין בפליפר, אלא שאז קלאבש נכנס למים ומתגלה כקראבה.
עלילה > עונה 2

לעונה מצטרף ספייק, חבר של פליפר ולופקה אשר עובר איתם הרפתקאות ומתמודד עם דקסטר והכרישים. בסוף העונה ספייק חוזר עם משפחתו לניו יורק.
עלילה > עונה 3

לעונה מצטרפת הדולפינה אולטרה שמחליפה את ספייק שעזב את אי לוקה וחזר לניו יורק. בנוסף מצטרפים נבלים חדשים שמשתמשים בצוללת ומפריעים למילהונים ולחיות הים. בסוף העונה והסדרה דקסטר מובס ופליפר ולופקה נפרדים לכמה דקות עד שלבסוף לופקה מקבל את כוחותיו בחזרה לנשום מתחת למים ולהצליח לדבר עם פליפר ובכך הפכו לחברים לנצח
דמויות > הדמויות הטובות

פליפר: דולפין וחברו הטוב של לופקה שמלמד אותו את סודות הים, כיצד לחיות מתחת למים וכיצד לדבר בשפת יצורי הים.
לופקה: ילד צעיר החי באי לוקה. לופקה מכיר את פליפר לאחר שהוא מציל אותו מסופה כשהקאנו בו שט טובע.
נולה: חברה של לופקה, היחידה שתומכת בו ומאמינה לו.
בולו: בנם של צ'יף קאפונה וביאה, מוצג בכל הסדרה כבריון שמציק לילדים, באחד הפרקים רצה לברוח אבל לופקה שהלשין לכולם הציל את המצב, יריבו של לופקה ברוב הפרקים.
ריי: חתול ים ירוק וחברו של פליפר.
אוטי: לוטרה זכר סגול וחברו של פליפר.
פופי: אבו נפחא וחברתו של פליפר, מתנפחת רוב הזמן שהיא בולעת מים.
ספייק (עונות 2): ילד אשר הגיע עם משפחתו לאי לוקה מניו יורק, חברם של לופקה ופליפר בעונה השנייה.
אולטרה (עונות 3): דולפינה ורודה, חברתם של פליפר ולופקה בעונה השלישית.
דמויות > הדמויות הרעות

דקסטר: תמנון שמן ומרושע, אויבם של פליפר ולופקה, רוצה לשלוט בקווטסו, בעל אורגן. בסוף העונה הראשונה מתגלה שדקסטר הוא זה שסילק את הוריו של פליפר, ושהוריו של פליפר חזרו הם גירשו אותו מהמלכות. בעונות האחרונות לאחר שהוגלה מנסה דקסטר לגרש את פליפר מהמלכות.
סרג': נחש ים ועוזרו הערמומי של דקסטר.
ניפ פין ובאבלס: כרישים מסוכנים, עוזריו הטיפשים של דקסטר.
דלרז: אחותו הזעופה של דקסטר, אומרת לו לשמור על בתה אינקי וגורמת לו לעשות את העבודה הקשה.
באניקול קראב (עונה 3): מפעיל צוללת, אויבם של המילהונים וחיות הים, עוזריו הם סיימון וקים, בתחילת העונה השלישית הוא נחמד בהתחלה אבל בהמשך נהפך לאנטגוניסט ראשי בעונה השלישית.
סיימון (עונה 3): עוזרו המגושם השרירי של באניקול.
קים (עונה 3): העוזרת היפהפייה של באניקול, צלמית.
דמויות > דמויות משניות

צ'יף קאפונה: המנהיג של האי לוקה, אביו של בולו ובעלה של ביאה.
אשת הצ'יף ביאה: אימו של בולו ואשתו של צ'יף קאפונה.
בומאנה: אביו החד-הורי והרגזן של לופקה, לא מאמין בפליפר ודואג ללופקה כאשר אשתו נפטרה, בדומה לריב בין בולו ללופקה הוא רב עם צ'יף קאפונה על כל דבר.
קרארבה: זקן השבט של אי לוקה, הופך לקלאבש הצב כאשר הוא נכנס למים. בסוף העונה הראשונה אמר ללופקה שיהיה זקן השבט החדש לאחר שימות, בעונות השנייה והשלישית מופיע רוחו במראה שבה הוא נותן עצות וסיפורים לפליפר ולופקה.
קלאבש (עונה 1): צב ים זקן וזקן השבט של קווטסו, הופך לקרארבה זקן השבט כאשר הוא יוצא מהמים, נעלם בסוף העונה הראשונה.
אינקי : בתה של דלרז ואחייניתו של דקסטר.
פרופסור דורס (עונות 2): אימו של ספייק הגיע מניו יורק עם עוזרה גואוסט ועם בנה ספייק.
גואוסט (עונות 2): עוזרה המגושם של פרופסור דורס, הגיע איתם מניו יורק.
סקירת הסדרה

| עונה | עונה | פרקים | פרקים | שודרה לראשונה (אוסטרליה)> הפרק הראשון | שודרה לראשונה (אוסטרליה)> הפרק האחרון |
| --- | --- | --- | --- | --- | --- |
|  | 1 | 26 | 26 | 11 בינואר 1999 | 14 בפברואר 1999 |
|  | 2 | 26 | 26 | 28 בפברואר 2000 | 22 ביולי 2000 |
|  | 3 | 26 | 26 | 5 באוגוסט 2003 | 31 במרץ 2005 |
מעבר אותות

מעבר אותות (באנגלית: Signal transduction) הוא כל תהליך אשר בו תא ממיר סוג אחד של אות או דחף לאחר.
מרבית תהליכי מעבר האותות מערבים בתוכם סדרה רציפה של תגובות ביוכימיות בתוך התא, אשר מבוצעות על ידי אנזימים והפעלה של שליחים שניוניים, ומסתיימות בהפיכת חומר אחד לאחר. רוב התהליכים הם מהירים החל ממילישניות במקרים של שטף יונים, דקות להפעלת חלבונים ותיווך ליפידים בקסקאדת קינאז, עד שעות ואפילו ימים לביטוי גנים.
אחדים מן האותות הם זמניים, כך שהשינוי בתפקוד התא נמשך זמן מוגבל בלבד לאחר קבלת האות, וישנם גם אותות הגורמים לשינוי קבוע בתא, וידועים כ"גורמי התמיינות".
מספר החלבונים והמולקולות הנוספות המשתתפים בתהליכים המערבים מעבר אותות הולך וגדל ככל שהתהליך מתקדם. זאת במיוחד במקרים של "קסקאדת אותות" (signal cascade), שבה האותות הראשוניים עוברים הגברה משמעותית ובסיום התהליך ישנה תגובה נרחבת של מספר מערכות. חלבון G וטירוסין קינאז הם דוגמאות לחלבונים המשתתפים במעבר אותות.
ככלל, למעבר אותות דרושה מולקולת אות, העשויה להיות חלבון, הורמון, גורם גידול או חומר אחר, ודרוש קולטן, שהוא חלבון טראנסממברנלי או ציטוזולי, אשר אליו תיקשר מולקולת האות. לרוב, הקישור בין מולקולת האות לקולטן מוביל להפעלה של שליחים שניוניים, שבסופו של דבר יפעילו או ישתקו חלבונים מסוג מסוים. ההשפעה על חלבון המטרה עשויה להיות ישירות על הפעלתו (באמצעות זרחון, חסימת אתר פעיל וכדומה), באמצעות השפעה על פירוקו, או בהשפעה על שעתוקו.
תיאור סכימתי מפושט של מסלולי מעבר אותות מרכזיים ביונקים
.
שליח שניוני

השליחים השניוניים (סיגנלים שניוניים) הם מערכת בפיזיולוגית התא בה מתבצעת העברת מידע, אותות תאיים על ידי מולקולת סיגנל ראשונית, חיצונית מבלי שתכנס לתוך התא. קישור חוץ תאי של הסיגנל מתועל לקסקדת אירועים שגורמת לשינויים רבים ומשפיעה על תהליכים תוך תאיים. סוגי שליחים שניוניים: יונים, ליפידים, סוכרים ו־Camp, cAMP. כולן מולקולות קטנות. לא כל רצפטור יוצר שליח שניוני. דוגמאות: גלוקגון.
חלבון G

חלבוני G הם חלבונים השייכים לקבוצת אנזימי GTPases ומשתתפים במסלולי מעבר אותות בתא (מסלולי בקרה תוך תאיים אשר מופעלים בתגובה לאותות חיצוניים). שמם נגזר מיכולתם לקשור GTP (השם המלא הוא guanine nucleotide-binding proteins, ובקיצור חלבוני G). חלבוני G מתווכים תהליכים רבים ברמה התאית. ישנם כ-1,000 קולטנים שונים בגוף האדם המשתמשים בחלבוני G לצורך העברת אותות אל פנים התא. בין יתר פעילויותיהן, ניתן לציין כדוגמה כי חלבוני G מעורבים במסלולי הבקרה מסרים הנקלטים מפוטונים, ריחות, הורמונים ונוירוטרנסמיטורים לכיוון גרעין התא.
אלפרד גילמן ומרטין רודבל היו חוקרים אשר גילו וחקרו את החלבון ועל כך הוענק להם פרס נובל בשנת 1994.
.
טירוזין קינאז

קולטני טירוזין קינאז (Receptor tyrosine kinases-RTKs) הם חלבונים טראנסממברנאליים בעלי מתחם (אזור) קינאז תוך תאי (intracellular) ובעלי מתחם חוץ-תאי (extracellular) הקשורים לליגנד. קיימים חלבוני RTK המחולקים לתת-משפחות בהתאם לתכונות המבניות והליגנד הספציפיים. אלה כוללים הרבה פקטורי גדילה כדוגמת רצפטור האינסולין, וקולטנים רבים נוספים. כדי להפיק אותות ביוכימיים ,RTK צריכים ליצור דימרים בממברנת הפלסמה, הדימרים מתייצבים בקישור לליגנד על ידי הקולטן.
גורמים תוך תאיים

פעמים רבות, המשך מעבר האות מתבצע על ידי גורמים ציטוזוליים כגון סרין- תראונין קינאזות, המזרחנות חלבונים אחרים, או פוספטאזות, המסירות קבוצות זרחן. תוצאת הזרחון עשויה להיות הפעלה או שיתוק של חלבון, אם על ידי השפעה מרחבית על מבנהו, אם באמצעות יצירת דימרים, ואפשרויות נוספות.
רבים מהסיגנלים מפעילים פקטורי שעתוק, הגורמים ליצירתם של חלבונים מסוימים. בסופו של תהליך, יצירת חלבונים, הפעלתם, או מניעת יצירתם והפעלתם, גורמים לשנוי בתפקוד הפנימי, ולעיתים החיצוני, של התא.
דוגמה לקולטנים טראנסממברנליים, VEGF, הורמון גדילה האחראי על התפתחות כלי דם
אסף פני-אל

| --- | --- |

 לידה:  3 בפברואר 1980 (בן 44) י"ז שבט ה'תש"ם קריית אונו, ישראל 
 מדינה:  ישראל
 מקום לימודים:  אספקלריא
 מספר צאצאים:  6
 
אסף יוסף פְּנֵי-אֵל (נולד בי"ז שבט ה'תש"ם, 3 בפברואר 1980) הוא שחקן, מחזאי, במאי ומטפל בפסיכודרמה ישראלי.
מקים ומשחק (לצד אושרי מימון) בתיאטרון "האפי ג'וז" (Happy Jews - יהודים שמחים) המעלה ומפיק הצגות וסרטונים לילדים ומבוגרים, והופעות תיאטרון פלייבק.
ביוגרפיה

נולד וגדל בקריית אונו. למד בישיבת בני עקיבא כפר הרא"ה, במכינה קדם-צבאית "מגן שאול" בנוקדים, בישיבת פתח תקווה, בישיבת עתניאל ובישיבת בת עין.
בצה"ל שירת בחטיבת גבעתי.
הוא בעל תואר ראשון בחינוך (תושב"ע ומחשבת ישראל) מהמכללה האקדמית הרצוג, ותואר שני בפסיכודרמה (3 שנים לימודי תעודה במכללת בית וגן ושנתיים השלמה לתואר שני בקריה האקדמית אונו).
ב-2014 היה אחד מארבעת המייסדים (לצד עמי חניא, אושרי מימון וד"ר רוני אוחיון) והיה אחראי על השיווק בחברת הזנק בשם MyState, שגייסה 6.5 מיליון דולר ממשקיעים פרטיים.
מטפל בפסיכודרמה ליחידים וקבוצות, בין השאר לקבוצות של רווקים ורווקות.
ביוגרפיה > משחק

למד משחק בבית הספר למשחק אספקלריא. מלמד משחק (בעבר לימד בין השאר בבית הספר לקולנוע יהודי ובאספקלריא), תיאטרון ותיאטרון פלייבק במסגרות שונות.
ביוגרפיה > משחק > תיאטרון

שיחק בהצגה "טישאטרון" (מופע סיפורים מעולמם של חסידים, משולבים בניגונים) שכתב וביים חביב מזרחי בתיאטרון אספקלריא.
גילם את מתניה, בנו של נתנאל (חגי לובר) בהצגה "סוף הדרך" שכתב דביר שרייבר וביים אורי וייל בתיאטרון אספקלריא. ההצגה מספרת על בני נוער ממשפחות טובות המתמודדים עם מצוקות רגשיות ומגיעים אף להתמכרות לסמים ולאלכוהול.
ב-2006 שיחק ב"קולות" (מחזמר חסידי) שביים וכתב יהודה מורלי, בהשראת "מסירות נפש" מאת י"ל פרץ בתיאטרון אספקלריא. באותה שנה שיחק בהצגה מדרש קטיף שכתב וביים חביב מזרחי בתיאטרון אספקלריא. ההצגה עלתה במלאת שנה לביצוע תוכנית ההתנתקות והיא בוחנת מזוויות שונות את תוכנית ההתנתקות.
ב-2007 גילם את דוד הרצפלד בהצגה "אחים במחלוקת" מאת חגי לובר שביים אורי וייל בתיאטרון אספקלריא.
ב-2008 גילם את הרב אריה לוין בהצגה "בעקבות האריה" מאת חגי לובר שביימה עירית שלג בתיאטרון אספקלריא.
הקים וניהל יחד עם אושרי מימון את תיאטרון סצנה של "קבוצת אראל לקידום הנפש והתרבות היהודית".
ב-2013 החל לשחק באנסמבל נאפולופו לזכרו של אביתר בורובסקי (נאפו לא פה). במסגרת זו הם העלו מופעים שונים בהם השחקנים משתמשים בדמות הבובה שאפיינה אותו, ועוד.
ב-2017 שיחק בהצגה "תיקון חצות" שביימו אושרי מימון ועמיחי חזן בהפקת תיאטרון נקודה טובה. הצגה זו עלתה גם בפסטיבל עכו.
ב-2020 שיחק בסרטון "גם קורונה זו לטובה" (בהשראת נחום איש גמזו).
ב-2023 במלחמת חרבות ברזל הקים ושיחק בתיאטרון פלייבק שהוקם כ"יחידת חוסן פלייבק" במסגרת שירות מילואים בצו 8 בחיל הרבנות הצבאית. ההרכב הופיע כ-150 פעמים במהלך המלחמה.
שיחק (לסירוגין עם אושרי מימון/רביב זק/חיים רוטשטיין) בהצגה "החזן שלא ידע לקרוא" שכתבו חיים רוטשטיין ויהל חזן וביים יהל חזן בתיאטרון לב השמיים.
ביוגרפיה > משחק > קולנוע וטלוויזיה

בין השנים 2008–2014 גילם את מולי בסדרה "אסי טוביה וחברים" בערוץ מאיר לילדים.
ב-2008 שיחק (לצד גיא מסיקה, רועי כהן וניר חסון) בסדרה "היצירה והמצווה" שכתב רענן זיו וביים יגאל הושיאר: "היצירה והמצווה: פרק 1 - לחם (בל תשחית)", "היצירה והמצווה: פרק 2 - נרות (נר מצווה ותורה אור)" "היצירה והמצווה: פרק 3 - נייר (בית מלא ספרים)", "היצירה והמצווה: פרק 4 - חבלים (יעקב חבל נחלתו)". באותה שנה שיחק בסדרת הסרטים "אוצר המשלים" (3 פרקים) שכתבו רענן זיו ויגאל הושיאר שגם ביים.
ב-2020 שיחק בסרטון "ביקורת בונה" שכתבו הרב שבתי סבתו ואלעד מוקדס בהפקת "היינו כחולמים" ומכון "והלכת בדרכיו" - מכון לפיתוח עבודת המידות לאור תורת ארץ ישראל שעל יד ישיבת נתיבות יוסף. באותה שנה גילם את יענקל'ה הכונס בקליפ "יענקל'ה הכונס" בביצוע מוטי שטיינמץ שהופק עבור טקס סיום הש"ס שנערך על ידי אגודת ישראל במחזור ה-13 של הדף היומי.
באותה שנה החל להגיש לצד אושרי מימון את התכנית "אלף אלף: אמנות ואמונה עם אושרי ואסף" בערוץ הידברות.
ב-7 בנובמבר 2020 עלתה לשידור הסדרה "שמי ברזל" שכתב, ביים והפיק יחזקאל לנג. פני-אל גילם את מאיר נמירוב, התפקיד הראשי בסדרה. הסדרה כללה 15 פרקים והיא שודרה בערוץ 7 ובכיכר השבת.
ב-2023 החל להגיש את מהדורת "חדשות הילדים של ישראל" בערוץ מאיר לילדים.